
			
======================================================================
Llegiu-me de l'LibreOffice 3.4
======================================================================

Per obtenir l'última versió d'aquest fitxer, visiteu http://www.libreoffice.org/welcome/readme.html

Aquest fitxer conté informació important sobre el LibreOffice. Es recomana que llegiu aquesta informació atentament abans de començar la instal·lació.

La comunitat del LibreOffice és responsable del desenvolupament d'aquest producte, i us convida a considerar participar com a membre de la comunitat. Si sou un usuari nou, podeu visitar el lloc web del LibreOffice,on hi trobareu molta informació sobre el projecte LibreOffice i les comunitats que existeixen al seu voltant. Aneu a http://www.libreoffice.org/.
			
És el LibreOffice realment gratis per a tots els usuaris?
----------------------------------------------------------------------

Tothom pot utilitzar el LibreOffice gratuïtament. Podeu agafar aquesta còpia del LibreOffice i instal·lar-la a tants ordinadors com vulgueu, i utilitzar-lo per a qualsevol propòsit (inclòs comercial, governamental, administració pública i educació). Podeu obtenir més detalls al text de llicència que està empaquetat dins del paquet del LibreOffice.
			
Per què el LibreOffice és gratis per a qualsevol usuari?
----------------------------------------------------------------------

Podeu utilitzar aquesta còpia del LibreOffice gratis perquè col·laboradors individuals i espònsors corporatius han dissenyat, desenvolupat, traduït, documentat, suportat, promocionat, i ajudat de moltes altres maneres per fer del LibreOffice el què és avui - el líder mundial en programari lliure de productivitat per casa i oficina.

Si aprecieu l'esforç i voleu que el LibreOffice continuï estan disponible en el futur, considereu fer una contribució en el projecte - visiteu http://www.documentfoundation.org/contribution/ si voleu més detalls. Tothom pot fer alguna contribució al projecte.
			
----------------------------------------------------------------------
Notes d'instal·lació
----------------------------------------------------------------------
			
Requeriments del sistema
----------------------------------------------------------------------

* MacOSX 10.4 (Tiger) o superior
* Processador Intel o PowePC
* 512 MB de RAM
* Fins a 800 MB d'espai de disc disponible
* Dispositiu gràfic de 1024 x 768 amb 256 colors (es recomana una resolució més alta)

* Microsoft Windows 2000 (Service Pack 4 o superior), XP, Vista o Windows 7
* PC compatible amb Pentium (es recomana Pentium III o Athlon)
* 256 MB de RAM (es recomana 512 MB de RAM)
* Fins a 1,5 GB d'espai disponible al disc dur
* Resolució 1024x768 (es recomana una resolució més alta), amb 256 colors com a mínim

Tingueu en compte que cal tenir drets d'administrador per al procés d'instal·lació.

El registre de l'LibreOffice com a aplicació per defecte per als formats del Microsoft Office es pot forçar o eliminar mitjançant les següents opcions de línia d'ordres de l'instal·lador:

* /msoreg=1 registrarà l'LibreOffice com a aplicació per defecte per als formats del Microsoft Office.
* /msoreg=0 eliminarà el registre de l'LibreOffice com a aplicació per defecte per als formats del Microsoft Office.

Si feu una instal·lació administrativa mitjançant l'ordre setup /a, cal que us assegureu que el fitxer msvc90.dll està instal·lat al sistema. Aquest fitxer és necessari per iniciar l'LibreOffice després d'una instal·lació administrativa. Podeu aconseguir el fitxer de http://www.microsoft.com/downloads/details.aspx?familyid=9B2DA534-3E03-4391-8A4D-074B9F2BC1BF

Tingueu en compte que cal tenir drets d'administrador per al procés d'instal·lació.

Com a norma general, recomanem instal·lar el LibreOffice a través del mètode d'instal·lació recomanat per la vostra distribució (com l'Ubuntu Software Center en el cas d'Ubuntu Linux). Això és així perquè és la manera més simple d'obtenir una instal·lació perfectament integrada en el vostre sistema. De fet, és molt possible que el LibreOffice s'instal·li per defecte en el moment d'instal·lar el vostre sistema operatiu Linux.

Aquest instal·lador complert del LibreOffice s'ofereix als usuaris que tenen necessitat de previsualitzar el producte i altres necessitats especials que no són les de l'usuari normal del producte.

* Linux Kernel versió 2.6.18 o superior;
* glibc2 versió 2.4 o superior;
* gtk versió 2.10.4 o superior;
* PC compatible amb Pentium (es recomana Pentium III o Athlon);
* 256 MB RAM (512 MB RAM recomanat);
* Fins a 1,55 GB disponibles d'espai en disc;
* Servidor d'X amb resolució 1024x768 (es recomanen resolucions més elevades), amb 256 colors com a mínim;
* Gnome 2.16 o superior, amb els paquets gail 1.8.6 i at-spi 1.7 (es requereixen per fer funcionar les eines de tecnologia assistiva) o un altre entorn gràfic compatible (com KDE, entre altres)

Hi ha una gran varietat de distribucions de Linux, i hi poden haver diferents opcions d'instal·lació (KDE, Gnome, etc.) disponibles en la mateixa distribució. Algunes distribucions utilitzen la seva versió nativa del LibreOffice, que poden tenir funcionalitats diferents d'aquesta versió comunitària del LibreOffice. En la majoria dels casos, podeu instal·lar la versió comunitària del LibreOffice juntament amb la versió nativa. Tanmateix en alguns casos podeu preferir desintal·lar la versió nativa abans d'instal·lar aquesta versió. Per tal d'obtenir informació, consulteu els recursos d'ajuda del vostre proveïdor de Linux particular.

És una pràctica recomenada fer una còpia de seguretat del vostre sistema i les vostres dades abans d'eliminar o instal·lar programari.

Assegureu-vos que teniu prou espai disponible en el directori temporal del vostre sistema, i comproveu que teniu accés de lectura i escriptura. Tanqueu tots els altres programes abans d'iniciar el procés d'instal·lació.
			
Instal·lació del LibreOffice en sistemes Linux basats en Debian/Ubuntu
----------------------------------------------------------------------

Si teniu instal·lada una versió anterior del LibreOffice, heu de desinstal·lar-la abans de continuar. Per a instruccions de com fer-ho, llegiu la secció que es diu Desinstal·lació d'una versió anterior del LibreOffice. Per a instruccions de com instal·lar un paquet d'idioma (després d'haver instal·lat la versió anglesa del LibreOffice), llegiu la secció anomenada Instal·lació de paquets d'idioma.

En descomprimir el fitxer descarregat, veureu que els continguts es descomprimeixen en un subdirectori. Obriu una finestra del gestor de fitxers i canvieu el directori actual al que comença per "LibO_", tot seguit pel numero de versió i informació sobre la plataforma.

Aquest directori conté un subdirectori anomenat "DEBS". Canvieu el directori actual pel directori "DEBS".

Feu clic amb el botó secondari sobre el directori i seleccioneu "Obre en el Terminal". S'obrirà una finestra de terminal. Des de la línia d'ordres de la finestra de terminal, introduïu la següent ordre (se us preguntarà la contrasenya d'administrador abans d'executar-se):

sudo dpkg -i *.deb

L'ordre dpkg anterior fa la primera part del procés d'instal·lació. Per tal de completar el procés, també heu d'instal·lar els paquets d'integració amb l'escriptori. Per fer això, aneu al directori "desktop-integration" que es troba dins del directori "DEBS" utilitzant l'ordre següent:

cd desktop-integration

Ara executa la comanda dpkg una altra vegada:

sudo dpkg -i *.deb

El procés d'instal·lació s'ha completat i heu de tenir les icones de totes les aplicacions del LibreOffice en el vostre menú d'escriptori d'Aplicacions/Ofimàtica.
			
Instal·lació del LibreOffice a Fedora, Suse, Mandriva i altres distribucions que utilitzen paquets RPM
----------------------------------------------------------------------

Si teniu instal·lada una versió anterior del LibreOffice, l'haureu de desinstal·lar abans de continuar. Per a instruccions sobre com fer-ho, si us plau llegiu la secció que es diu Desinstal·lació de versions anteriors del LibreOffice. Per a instruccions sobre com instal·lar un paquet d'idioma (després d'haver instal·lat la versió d'anglès americà del LibreOffice) llegiu la secció que s'anomena Instal·lació d'un paquet d'idioma.

En descomprimir el fitxer descarregat, veureu que els continguts es descomprimeixen en un subdirectori. Obriu una finestra del gestor de fitxers i canvieu el directori actual al que comença per "LibO_", tot seguit pel numero de versió i informació sobre la plataforma.

Aquest directori conté un subdirectori anomenat "RPMS". Canvieu el directori actual pel directori "RPMS".

Feu clic amb el botó secondari sobre el directori i seleccioneu "Obre en el Terminal". S'obrirà una finestra de terminal. Des de la línia d'ordres de la finestra de terminal, introduïu la següent ordre (se us preguntarà la contrasenya d'administrador abans d'executar-se):

Per a sistemes basats en Fedora: su -c 'yum install *.rpm'

Per a sistemes basats en Mandriva: sudo urpmi *.rpm

Per a altres sistems que utilitzen RPM (Suse, etc.): rpm -Uvh *.rpm

L'ordre anterior fa la primera part del procés d'instal·lació. Per tal de completar el procés, també heu d'instal·lar els paquets d'integració amb l'escriptori. Per fer això, aneu al directori "desktop-integration" que es troba dins del directori "RPMS" utilitzant l'ordre següent:

cd desktop-integration

Ara torneu a executar la comanda d'instal·lació:

Per a sistemes basats en Fedora: su -c 'yum install *.rpm'

Per a sistemes basats en Mandriva: sudo urpmi *.rpm

Per a altres sistemes que utilitzen RPM (Suse, etc.): rpm -Uvh *.rpm

El procés d'instal·lació s'ha completat i heu de tenir les icones de totes les aplicacions del LibreOffice en el vostre menú d'escriptori d'Aplicacions/Ofimàtica.
			
Notes referents a la integració amb l'escriptori de les distribucions no mencionades en les instruccions anteriors
----------------------------------------------------------------------

Hauria de ser possible d'instal·lar fàcilment el LibreOffice en altres distribucions que no estan cobertes en aquestes instruccions. Les diferències principals seran en la integració amb l'escriptori.

El directori desktop-integration també conté un paquet anomenat libreoffice3.3-freedesktop-menus-3.3.1.noarch.rpm (o similar). Aquest paquet és per a totes les distribucions de Linux que implementen les especificacions/recomanacions de Freedesktop (http://en.wikipedia.org/wiki/Freedesktop.org), i es proporciona per permetre la instal·lació en distribucions Linux que no estan mencionades en les instruccions.
			
Instal·lació d'un paquet d'idioma
----------------------------------------------------------------------

Descarregueu el paquet d'idioma de la vostra llengua i idioma. Aquests es troben disponibles en el mateix lloc que el fitxer d'instal·lació principal. Des del gestor de fitxers Nautilus, descomprimiu el fitxer descarregat a un directori (el vostre escriptori, per exemple). Assegureu-vos també que heu sortit de totes les aplicacions del LibreOffice (inclòs l'inici ràpid, si està executant-se).

Canvieu de directory cap al directory on heu descarregat el paquet d'idioma.

Ara canvieu el directori actual pel directori que s'ha creat durant el procés d'extracció. Per exemple, pel codi d'idioma català pels sistema Debian/Ubuntu de 32 bits, el directori s'anomena LibO_, més informació sobre la versió, més Linux_x86_langpack-deb_ca.

Ara canvieu el directori actual pel directori que conté els paquets per instal·lar. En un sistema basat en Debian/Ubuntu el directori serà DEBS. En Fedora, Suse o Mandriva, el directori serà RPMS.

Des del gestor de fitxers Nautilus, feu clic amb el botó secondari sobre el directori i seleccioneu "Obre en el Terminal". S'obrirà una finestra de terminal. Des de la línia d'ordres de la finestra de terminal, introduïu la següent ordre (se us preguntarà la contrasenya d'administrador abans d'executar-se):

Per a sistemes basats en Debian/Ubuntu: sudo dpkg -i *.deb

Per a sistemes basats en Fedora: su -c 'yum install *.rpm'

Per a sistemes basats en Mandriva: sudo urpmi *.rpm

Per a altres sistemes que utilitzen RPM (Suse, etc.): rpm -Uvh *.rpm

Ara inicieu una de les aplicacions del LibreOffice, per exemple el Writer. Aneu al menú d'Eines i seleccioneu Opcions. En el quadre de diàleg d'Opcions feu clic a "Opcions d'idioma" i després cliqueu a "Idiomes". Aneu a la llista "Interfície d'usuari" i seleccioneu l'idioma que heu instal·lat. Si voleu també podeu fer el mateix amb "Paràmetres locals", "Moneda per defecte" i "Idioma per defecte dels documents".

Després d'ajustar aquests paràmetres, feu clic a D'acord. El quadre de diàleg es tancarà i podreu veure un missatge d'informació dient-vos que els canvis només s'activaran després de sortir del LibreOffice i executar-lo un altre cop (recordeu-vos també de sortir de l'inici ràpid, si està activat).

El següent cop que inicieu el LibreOffice, s'iniciarà amb l'idioma que heu instal·lat.
			
----------------------------------------------------------------------
Problemes en iniciar el programa
----------------------------------------------------------------------

Els problemes en iniciar l'LibreOffice (com ara que les aplicacions es pengin) així com els problemes amb la pantalla sovint són deguts al controlador de la targeta gràfica. Si teniu problemes d'aquest tipus, actualitzeu el controlador de la targeta gràfica o proveu el controlador gràfic proporcionat amb el sistema operatiu. Els problemes amb la visualització d'objectes 3D sovint es poden solucionar desactivant l'opció "Utilitza OpenGL" dins el menú 'Eines - Opcions - LibreOffice - Visualitza - Visualització 3D'.
			
----------------------------------------------------------------------
Ratolins tàctils ALPS/Synaptics de portàtils al Windows
----------------------------------------------------------------------

A causa d'un problema amb el controlador del Windows, no us podeu desplaçar a través de documents de l'LibreOffice en arrossegar el dit per un ratolí tàctil ALPS/Synaptics.

Per habilitar el desplaçament amb el ratolí tàctil, afegiu les línies següents al fitxer de configuració "C:\Program Files\Synaptics\SynTP\SynTPEnh.ini"  i reinicieu l'ordinador:

[LibreOffice]

FC = "SALFRAME"

SF = 0x10000000

SF |= 0x00004000

La localització del fitxer de configuració pot variar en diferents versions del Windows.
			
----------------------------------------------------------------------
Controlador per a la llibreta d'adreces de Mozilla
----------------------------------------------------------------------

El controlador per a la llibreta d'adreces de Mozilla necessita el paquet SUNWzlib. Aquest paquet no forma part de la instal·lació mínima del sistema operatiu Solaris. Si necessiteu accedir a la llibreta d'adreces de Mozilla, afegiu aquest paquet al sistema operatiu Solaris; per fer-ho, utilitzeu l'ordre "pkgadd" des del CD d'instal·lació.
			
----------------------------------------------------------------------
Tecles de drecera
----------------------------------------------------------------------

Només les tecles de drecera (combinacions de tecles) que no s'utilitzen en el sistema operatiu es poden utilitzar a l'LibreOffice. Si una combinació de tecles no funciona tal com diu l'ajuda de l'LibreOffice, comproveu que no la utilitzi ja el sistema operatiu. Per resoldre aquests conflictes, podeu canviar les assignacions de tecles del sistema operatiu. Alternativament, podeu canviar gairebé qualsevol assignació de tecles a l'LibreOffice. Per a més informació, vegeu l'ajuda de l'LibreOffice o del sistema operatiu.

L'ajuda de l'LibreOffice pot fer servir tecles de drecera amb combinacions de caràcters només disponibles als teclats de PC.
			
----------------------------------------------------------------------
Bloqueig de fitxers
----------------------------------------------------------------------

El bloqueig de fitxers està activat per defecte a l'LibreOffice. En una xarxa que utilitza el protocol NFS (Network File System), el dimoni de bloqueig per als clients NFS ha d'estar actiu. Per desactivar el bloqueig de fitxers, editeu l'script soffice i canvieu la línia "export SAL_ENABLE_FILE_LOCKING" per "# export SAL_ENABLE_FILE_LOCKING". Si desactiveu el bloqueig de fitxers, l'accés d'escriptura d'un document no està restringit al primer usuari que obri el document.

Atenció: l'activació del bloqueig de fitxers pot provocar problemes amb Solaris 2.5.1 i 2.7 utilitzat en conjunció amb Linux NFS 2.0. Si l'entorn del sistema té aquests paràmetres, recomanem que eviteu utilitzar aquesta funcionalitat. En cas contrari, l'LibreOffice es penjarà quan intenteu obrir un fitxer des d'un directori NFS muntat en un ordinador Linux.
			
----------------------------------------------------------------------
Rendiment gràfic
----------------------------------------------------------------------

Per defecte el LibreOffice posa els gràfics atractius per sobre la velocitat. Si els gràfics van molt lents, la desactivació de 'Eines - Opcions - LibreOffice - Visualització - Usa l'antiàlising' pot ajudar.
			
----------------------------------------------------------------------
Problemes en enviar documents com a correu electrònic des de l'LibreOffice
----------------------------------------------------------------------

En enviar un document a través de 'Fitxer - Envia - Document com a correu electrònic' o 'Document com a adjunt en PDF' es poden produir problemes (el programa es pot penjar). Això es deu al fitxer del sistema "Mapi" (Messaging Application Programming Interface) del Windows, que causa problemes en algunes versions del fitxer. Malauradament, aquest problema no està limitat a una versió en concret. Per a més informació visiteu http://www.microsoft.com i cerqueu "mapi dll" a la Microsoft Knowledge Base.
			
----------------------------------------------------------------------
Notes importants quant a l'accessibilitat
----------------------------------------------------------------------

Per a més informació sobre les característiques d'accessibilitat del LibreOffice, visiteu http://www.libreoffice.org/accessibility/
			
----------------------------------------------------------------------
Assistència a l'usuari
----------------------------------------------------------------------

La pàgina principal d'assistència http://www.libreoffice.org/support/ ofereix diferents maneres d'obtenir ajuda per al LibreOffice. La vostra pregunta pot haver ja estat contestada - comproveu el fòrum comunitari a http://www.documentfoundation.org/nabble/ o busqueu en els arxius de la llista de correu 'users@libreoffice.org' a http://www.libreoffice.org/lists/users/. Com a alternativa podeu enviar les vostres preguntes a users@libreoffice.org. Si us voleu subscriure a aquesta llista (per obtenir les respostes via correu electrònic) envieu un missatge en blanc a: users+subscribe@libreoffice.org.

També visiteu la secció de preguntes més freqüents a http://www.libreoffice.org/faq/.
			
----------------------------------------------------------------------
Notificació d'errors i problemes
----------------------------------------------------------------------

El nostre sistema actual per a reportar, seguir i resoldre errors és BugZilla, que es troba a https://bugs.freedesktop.org/. Volem que tots els usuaris reportin errors que trobin a la seva plataforma particular. Reportar errors és una de les contribucions més importants que la comunitat pot fer per millorar el desenvolupament del LibreOffice.
			
----------------------------------------------------------------------
Com col·laborar 
----------------------------------------------------------------------

La comunitat LibreOffice es pot beneficiar en gran mesura de la vostra participació activa en el desenvolupament d'aquest important projecte de codi font obert.

Com a usuari ja sou ara mateix una part important del procés de desenvolupament i ens agradaria encoratjar-vos a tenir un paper encara més actiu tot sent un contribuidor a llarg termini de la comunitat. Uniu-vos a nosaltres i visiteu la pàgina de contribucions a http://www.libreoffice.org/contribution/
			
Com començar
----------------------------------------------------------------------

La millor manera de començar a col·laborar és subscriure's a una o més de les llistes de correu, observar durant un temps, i gradualment utilitzar els arxius de correu per a familiaritzar-vos amb tots els temes des de que el codi font del LibreOffice és va alliberar l'Octubre del 2000. Quan us sentiu confortables, tot el que teniu de fer és enviar un correu amb la vostra introducció. Si esteu familiaritzats amb els projectes de programari lliure, mireu la nostra llista de coses a fer i mireu si trobeu qualsevol cosa que us agradaria ajudar. Visiteu http://www.libreoffice.org/develop/.
			
Subscriviu-vos
----------------------------------------------------------------------

Aquí teniu unes quantes llistes de correu a les quals us podeu subscriure http://www.libreoffice.org/contribution/

* Notícies: announce@documentfoundation.org *recomanat a tots els usuaris* (tràfic lleuger)
* Llista principal d'usuaris: users@libreoffice.org *la manera fàcil de mirar les discussions* (tràfic elevat)
* Projecte de màrqueting: marketing@libreoffice.org *en desenvolupament* (cada vegada més tràfic)
* Llista general de desenvolupament: libreoffice@lists.freedesktop.org (tràfic intens)
			
Apuntar-se a un o més projectes
----------------------------------------------------------------------

Podeu fer contribucions importants a aquest gran projecte de codi font obert fins i tot si la vostra experiència en programació i disseny de programari és limitada. No ho dubteu!

Esperem que gaudiu treballant amb el nou LibreOffice 3.4 i que us uniu a nosaltres en línia.

La comunitat LibreOffice
			
----------------------------------------------------------------------
Codi font utilitzat / modificat
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.